Ara l-lista kollha ta' tibdiliet fit-test tal-VRT Minn għada, l-istazzjonijiet li joffru s-servizz tal-VRT madwar Malta u Għawdex ser jibdew jintroduċu numru ta’ bidliet fit-test tal-VRT, min-nhar l-Erbgħa li ġej. Fi stqarrija il-Ministeru għat-Trasport, Infrastruttura u Proġetti Kapitali spjega l-bidliet il-ġodda. Malta qed timplimenta il-bidliet fit-test tal-VRT, imsemmija hawn fuq, skont id-Direttiva 2014/45/EU tal-Parlament Ewropew u tal-Kunsill, li hija ntiża biex tiżgura testitijiet tal-VRT ta’ kwalita’ għolja u standardizzatimadwar l-istati membri. Minkejja dan il-prezz tat-test tal-VRT mhux ser jiżdied minħabba dawn it-tibdiliet. Test tal-VRT wara aċċident serju Vettura involuta f’aċċident serju trid tagħmel test tal-VRT ad hoc, wara li tissewwa, biex jiġi kkonfermat li l-vettura hija sikura fit-triq u li m’għandhiex impatt negattiv fuq l-ambjent. Emissjonijiet tad- Diesel Ser jiżdied l-infurzar fuq dawk il-vetturi li oriġinarjament ġew manifatturati b’ Diesel Particulate Filter (DPF) u jinstabu li ġew imbagħbsa.  Din ser tapplika wkoll għal vetturi tal-merkanzija li jużaw Adblue , speċifikament f’każijiet fejn jinstab li d- DPF ġie evitat jew eliminat.  Il-vetturi ser jeħlu mit-test f’każ li jarmu duħħan ta’ kwalunkwe kulur mill-egżost. Ir-reviżjoni tal-VRT test ser tiżgura li l-apparati li jikkontrollaw l-emissjonijiet ma ġewx imbagħbsa. Kategorizzazzjoni Difetti li joħorġu mit-test tal-VRT ser jiġu kategorizzati skond il-gravita` u l-livell ta’ riskju għas-sigurta` fit-triq.  Il-vettura mbagħad tingħata waħda minn dawn l-erba’ riżultati: Id-dwal tal-vetturi Il-VRT test il-ġdid se jaċċerta li l-vetturi kollha li ġew manifatturati minn Settembru 2009 ‘l hawn għandhom reverse lights jaħdmu u għal dawk il-vetturi li ġew manifatturati b’ headlight washer, ser jaċċerta li dawn jaħdmu wkoll. It-test ser jagħmel ċert li l-vetturi li ġew manifatturati minn Marzu 2018 ‘l hawn għandhom Daytime Running Lights .  Kwalunkwe indikaturi li juru li hemm ħsara fis-sistema tal-vettura, jitqiesu bħala diffett li jimmarka falliment. Test tal-VRT għal tratturi Tratturi li jintużaw fit-triq u li għandhom veloċita` massima li taqbeż l-40KM/h issa jridu jagħmlu t-test tal-VRT. Penalitajiet Is-sidien tal-vetturi li ma jikkooperawx u ma jsegwux l-istruzzjonijiet tat-test tal-VRT jistgħu jeħlu sa massimu ta’ €500 jekk jinstabu ħatja.  Individwi li huma ssuspettati li bagħbsu Odometer jistgħu jeħlu sa massimu ta’ €200 jekk jinstabu ħatja.